Maiade sinine

pisi|Bernardino de Sahagúni Historia General, Firenze koodeks. Kuuvarjutust kujutav illustratsioon on koloreeritud maiade sinisega
Maiade sinine (hispaania keeles azul maya) on kergelt roheka varjundiga heledatooniline erksinine tehispigment, mida kasutasid seinamaalingutes ja keraamika maalimisel Kolumbuse-eelse Mesoameerika kultuurid, eelkõige asteegid ja maiad.

Osaliselt baseerub maiade sinisel sinine tehispigment MayaCrom Blue B2050, mille valmistamisprotsess töötati välja originaalvärvi uurimise käigus USA-s Texase ülikoolishttp://www.artiscreation.com/blue.html#PB82https://patents.google.com/patent/US20070033747 ja mis rahvusvahelises värvainete indeksis kannab
tähist C.I. PB 82 (Pigment Blue 82)https://www.naturalpigments.com/maya-blue-pigment.html.

 Koostis 
Maiade sinine on orgaanilisi ja anorgaanilisi koostisaineid sisaldav segu, põhiosas moodustavad selle añil-taime (Indigofera suffruticosa, asteegi keeles xuiquilitl) lehtedest saadud sinise värvainega värvitud looduslikud valged savid atapulgiit ja montmorijoniit. Vähesel määral on leitud värvis ka teisi mineraalehttps://link.springer.com/article/10.1007%2Fs00339-007-4287-z. Sinise tooni varjund võis sõltuda värvi valmistamisel kasutatud temperatuurist ja säilitavaks kolmandaks komponendiks lisati kopaalvaikuhttps://www.livescience.com/28381-maya-blue-paint-recipe-discovered.html.

 Kasutamine 
Esimesed jäljed maiade sinise kasutamisest pärinevad maiade kultuuri klassikaliset perioodist, mis algas aastal 500. Sinise värvi kasutamise traditsioon jätkus 16. sajandini Mexico kloostrites, eriti tuntud on mehhiko kunstniku, põlisrahvusest kristlase Juan Gersóni maalingud frantsiskaani kirikus Tecamachalcoshttp://mexicosmurals.blogspot.com/2017/01/tecamachalco-apocalypse-murals.html. Pärast 16. sajandit värvi valmistamise ja kasutamise oskus Mehhikos hääbus, aga Kuubalt on leitud värvi kasutust isegi nii hilisest ajast kui 19. sajandhttp://www.chapala.com/chapala/magnifecentmexico/mayablue/mayablue.html.

Erakordselt hästi säilinud sinist värvi on leitud seinamaalinguilt Chichén Itzás ja Bonampakis, keraamikalt ja pisiplastikalt, aga ka pinnasest arheoloogilistel kaevamistel kultuskohtades, mis on viinud uurijad mõttele, et inimohvrid kaeti enne ohvritalitust sinise värviga.

 Pildid 

 Muud 

On olemas veebivärvi toon nimega Maya bluehttps://www.colorhexa.com/73c2fb.

 Vaata ka 
 Hani sinine
 Egiptuse sinine

 Viited 

 Välislingid 
 Maiade sinise uurimist käsitlev veebileht (inglise keeles)
 Keerukat kostüümi kandev kujuke Metropolitani Kunstimuuseumis
 Krokodillikujuline muusikariist Metropolitani Kunstimuuseumis

Kategooria:Värvained
Kategooria:Pigmentide segud
Kategooria:Sinised värvitoonid
Kategooria:Maiad